text: [{"text_idx": "#000002", "text": "Drongurin komin fyri seg aftur"}, {"text_idx": "#000003", "text": "- Ein o\u0301beskrivilig l\u00f8ta, skrivar pa\u0301pin um, ta\u0301 andingarto\u0301li\u00f0 var\u00f0 sl\u00f8kt, og drongurin byrja\u00f0i at vakna til li\u0301vs aftur."}, {"text_idx": "#000004", "text": "Ty\u0301sdagin st\u00f8\u00f0ga\u00f0i gerandisdagurin upp eina l\u00f8tu hja\u0301 no\u0301gvum fo\u0301lkum, ta\u0301 mi\u00f0larnir bo\u0301ru ti\u0301\u00f0indi fra\u0301 politinum um, at ein drongur var\u00f0 funnin li\u0301vleysur i\u0301 barnagar\u00f0inum a\u0301 Oyrarbakka."}, {"text_idx": "#000005", "text": "Barni\u00f0 var\u00f0 flutt a\u0301 Landssju\u0301krahu\u0301si\u00f0 og \u201cmeira ver\u00f0ur ikki kunna\u00f0 um hendingina\u201d vo\u0301ru stuttu bo\u00f0ini fra\u0301 l\u00f8gregluni."}, {"text_idx": "#000007", "text": "\"Hey tit \u00f8ll go\u0301\u00f0u fo\u0301lk, her er ein li\u0301til heilsan av Intensiv a\u0301 LHS. Til \u00f8ll tykkum sum a\u0301 ein ella annan ha\u0301tt hava sent okkum heilsu/tankar og b\u00f8nir teir si\u0301\u00f0stu 36 ti\u0301marnar; sto\u0301ra takk fyri at tit hugsa\u00f0u og bo\u0301\u00f0u fyri okkara li\u0301tla Fri\u0301\u00f0a."}, {"text_idx": "#000008", "text": "Sja\u0301lvur var man til skips, ta\u0301 man fekk tey ringastu bo\u00f0ini ein kann i\u0301mynda s\u00e6r, nemmiliga at li\u0301tla barni var fari fra\u0301 okkum, ta\u00f0 var li\u0301ka sum, at alt samalt ste\u00f0ga\u00f0i upp, og li\u0301vi bleiv pu\u0301rasta broytt upp a\u0301 eitt splitt sekund."}, {"text_idx": "#000010", "text": "Fra\u0301 at hava ver\u00f0i i\u0301 svartasta holinum ein kann i\u0301mynda s\u00e6r, eru nokk allar b\u00f8nir hoyrdar, og uppreisnin bleiv ein veruleiki. \u00c6tlanin var at pr\u00f8va at sl\u00f8kkja andingarto\u0301li i\u0301 dag, og vita hvussu kroppurin reagera\u00f0i, ta\u00f0 var ein sera nervapirrandi l\u00f8ta, i\u00f0 ta\u0301 fo\u0301r fram, ti\u0301 ta\u0301 kundi eingin siga vi\u00f0 vissu hvat ta\u0301 fo\u0301r at henda; ju\u0301 mi\u0301n sann:) eftir ca. 25min aftana\u0301 tey h\u00f8vdu ste\u00f0ga allari medisin vi\u00f0ger\u00f0, byrja\u00f0i li\u0301tli at v\u00e6kna til li\u0301vs aftur, ta\u00f0 var barasta ein so o\u0301beskrivilig l\u00f8ta, at ta\u00f0 kann ikki setast or\u00f0 a\u0301 ta l\u00f8tuna."}, {"text_idx": "#000011", "text": "Eg vil samstundis eisini siga eina sto\u0301ra t\u00f8kk til pedagogarnar/hja\u0301lparfo\u0301lkini i\u0301 barnagar\u00f0inum, fyri skjo\u0301ta og go\u0301\u00f0a, professionella hja\u0301lp alt fyri eitt, ta\u0301 nu\u0301 o\u0301heldig skuldi ver\u00f0a u\u0301ti, hattar var eitt henduligt o\u0301happ, i\u00f0 eingin orduliga kann verja seg i\u0301mo\u0301ti, og saman koma vit sterkari u\u0301taftur, aftana\u0301 eina sli\u0301ka r\u00e6\u00f0uliga hending!"}]